***J e g y z ő k ö n y v***

**Készült:** Máriakálnok Község Önkormányzata Képviselő-testületének **2014. augusztus 04-én** 16.30 órai kezdettel – Máriakálnok, Rákóczi út 6. szám alatt - megtartott nyilvános üléséről.

**Jelen vannak:**

Dr. Tóásóné Gáspár Emma ***polgármester***, Ruzsa István János ***alpolgármester***, Bencsik Tibor, Frauhammer József, Giczi László, Hochleitnerné Lakner Ágnes Márta, Komka Tamás István ***képviselők***; Hammerl Frigyesné ***Szociális Bizottság külső tagja***; dr. Kránitz Péter ***jegyző;*** Nagy Tiborné ***jegyzőkönyvvezető.***

A polgármester a jelenléti ív alapján megállapítja, hogy a Képviselő-testület 7 tagja *közül 7* fő megjelent, így ***az ülés határozatképes***, azt megnyitja. A polgármester javaslatot tesz a **napirendre** az alábbiak szerint:

**1. Településrendezési terv módosítási dokumentációra érkezett vélemények elfogadása**

**2.** **2001/2. hrsz.-ú ingatlan belterületbe vonása**

**3.** **Mosonmagyaróvár Térségi Társulási Megállapodás módosítása**

**4. A közterületek elnevezéséről és a házszámozás szabályairól szóló rendelet megalkotása**

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**40/2014.(VIII.04.) határozat**

Máriakálnok Község Önkormányzatának Képviselő-testülete a 2014. augusztus 04-i ülésének napirendjét az alábbiak szerint fogadja el:

- Településrendezési terv módosítási dokumentációra érkezett vélemények elfogadása

- 2001/2. hrsz.-ú ingatlan belterületbe vonása

- Mosonmagyaróvár Térségi Társulási Megállapodás módosítása

- A közterületek elnevezéséről és a házszámozás szabályairól szóló rendelet megalkotása

**NAPIRENDI PONTOK MEGTÁRGYALÁSA**

**1. Településrendezési terv módosítási dokumentációra érkezett vélemények elfogadása**

**Dr. Tóásóné Gáspár Emma polgármester**: Az anyagot mindenki megismerhette. Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok Község Önkormányzatának Képviselő-testülete a 314/2012.(XI.8.) Korm. rendelet 39.§ (2) bekezdése alapján nyilatkozza, hogy ismertetésre került és megismerte a megrendelésére a REGIOPLAN Kft által Rp.I.150-13 munkaszámon készített településrendezési terv módosítási dokumentációt, illetve az arra érkezett véleményeket.*

***A vélemények elfogadásáról az alábbiak szerint dönt:***

*A Képviselő-testület a beérkezett véleményeket elfogadja.*

*A fentiek alapján és szerint a végleges szakmai véleményezési dokumentáció összeállítható.*

*Felelős: Dr. Tóásóné Gáspár Emma polgármester*

*Határidő: folyamatos*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**41/2014.(VIII.04.) határozat**

Máriakálnok Község Önkormányzatának Képviselő-testülete a 314/2012.(XI.8.) Korm. rendelet 39.§ (2) bekezdése alapján nyilatkozza, hogy ismertetésre került és megismerte a megrendelésére a REGIOPLAN Kft által Rp.I.150-13 munkaszámon készített településrendezési terv módosítási dokumentációt, illetve az arra érkezett véleményeket.

**A vélemények elfogadásáról az alábbiak szerint dönt:**

A Képviselő-testület a beérkezett véleményeket elfogadja.

A fentiek alapján és szerint a végleges szakmai véleményezési dokumentáció összeállítható.

Felelős: Dr. Tóásóné Gáspár Emma polgármester

Határidő: folyamatos

**2.** **2001/2. hrsz.-ú ingatlan belterületbe vonása**

**Dr. Tóásóné Gáspár Emma polgármester**: Jegyző urat kérem a belterületbe vonási kérelem ismertetésére.

**dr. Kránitz Péter jegyző**: Malomdűlőben lévő ingatlanról van szó. Belterületi határvonalon belül található. A tulajdonos kezdeményezte a belterületbe vonást, a költségeket vállalja. Ezt a rendezési tervünk lehetővé teszi, ezért javaslom elfogadásra.

**Dr. Tóásóné Gáspár Emma polgármester**: Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok község Önkormányzatának Képviselő-testülete a máriakálnoki 2001/2. hrsz.-ú ingatlant belterületbe vonja.*

*A Képviselő-testület felkéri dr. Kránitz Péter jegyzőt, hogy az e határozat végrehajtásához szükséges intézkedéseket tegye meg.*

*Felelős: Dr. Tóásóné Gáspár Emma polgármester*

*Határidő: folyamatos*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**42/2014.(VIII.04.) határozat**

Máriakálnok község Önkormányzatának Képviselő-testülete a máriakálnoki 2001/2. hrsz.-ú ingatlant belterületbe vonja.

A Képviselő-testület felkéri dr. Kránitz Péter jegyzőt, hogy az e határozat végrehajtásához szükséges intézkedéseket tegye meg.

Felelős: dr. Kránitz Péter jegyző

Határidő: folyamatos

**3.** **Mosonmagyaróvár Térségi Társulási Megállapodás módosítása**

**Dr. Tóásóné Gáspár Emma polgármester**: Mosonmagyaróvár Térségi Társulási Megállapodáshoz Lébény város és Mecsér község a Gyermekek Átmeneti Otthona szolgáltatáshoz szeretne csatlakozni. A mi szempontunkból lényegében nem okozna változást a megállapodás módosítása, ezért javaslom a képviselő-testületnek elfogadásra az előterjesztésben foglaltakat.

Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.

*Máriakálnok község Önkormányzatának Képviselő-testülete hozzájárul, hogy Mosonmagyaróvár Térségi Társulási Megállapodása Lébény város és Mecsér község a Gyermekek Átmeneti Otthona szolgáltatáshoz való csatlakozással módosuljon.*

*Felelős: dr. Kránitz Péter jegyző*

*Határidő: azonnal*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatokat hozza:*

**43/2014.(VIII.04.) határozat**

Máriakálnok község Önkormányzatának Képviselő-testülete hozzájárul, hogy Mosonmagyaróvár Térségi Társulási Megállapodása Lébény város és Mecsér község a Gyermekek Átmeneti Otthona szolgáltatáshoz való csatlakozással módosuljon.

Felelős: dr. Kránitz Péter jegyző

Határidő: azonnal

**4. A közterületek elnevezéséről és a házszámozás szabályairól szóló rendelet megalkotása**

**Dr. Tóásóné Gáspár Emma polgármester**: Átadom a szót a jegyző úrnak.

**Dr. Kránitz Péter:** A Győr- Moson-Sopron Megyei Kormányhivatal felhívta az Önkormányzatok figyelmét, hogy a fenti rendelet-alkotási kötelezettségüknek legkésőbb 2014. augusztus 15. napjáig kötelesek eleget tenni. Az előterjesztést kiküldtük. Ez a rendelet-tervezet lényegében egy afféle sablon alapján készült. Valamennyi általam látott hasonló témájú rendelet eköré épült fel.

**Dr. Tóásóné Gáspár Emma polgármester**: Ha nincs kérdés, akkor döntsünk a rendelet elfogadásáról.

**Máriakálnok Község Önkormányzatának Képviselő-testülete a közterületek elnevezéséről és a házszámozás szabályairól szóló 7/2014 (VIII. 08.) önkormányzati rendeletét 7 igen (egyhangú) szavazattal megalkotta.**

Egyéb napirendi pont nem volt, így a polgármester az ülést **16.50 órakor** bezárta.

|  |  |
| --- | --- |
| Kmf. | |
| Dr. Tóásóné Gáspár Emma | dr. Kránitz Péter |
| polgármester | jegyző |